laion/Wikipedia-Exotic huggingface dataset:
ניסוי מחשבתי

ניסוי מחשבתי (מגרמנית: Gedankenexperiment) הוא ניסוי בכוח המחשבה, שאי אפשר או אין צורך לערוך בפועל. ניסוי כזה יכול להיעשות כדי להסיק מסקנות ממידע קיים, כדי לחפש השערות או כדי להוכיח שההשערות המקובלות סותרות זו את זו או שאינן מובנות כהלכה. ניסויים מחשבתיים משמשים בפיזיקה, בפיזיולוגיה, בענפי מדע נוספים, בפילוסופיה של המחשבה (mind) ובאתיקה. ניסוי מחשבתי שימש להצגת שאלות בפילוסופיה כבר ביוון העתיקה. דוגמה מפורסמת לכך היא משל המערה של אפלטון, אך יש ניסויים מחשבתיים עוד מהתקופה שקדמה לסוקרטס. במה שמכונה כיום "פיזיקה" נוצרו ניסויים מחשבתיים רבים במאה ה-19 ובפרט במאה ה-20, אך דוגמאות ניתן למצוא כבר בזמנו של גלילאו. במקרים רבים מציג הניסוי המחשבתי פרדוקס שמכריח אותנו לחדד את הבנתנו בתחום שבו עוסק הניסוי. יש שתוצאה של ניסויים מחשבתי סותרת את האינטואיציה שלנו או נתפסת כבלתי אפשרית. במקרה כזה הניסוי המחשבתי מנסה לרוב לערער תאוריה מסוימת שבה אנחנו מאמינים. יש שתוצאת ניסוי מחשבתי מובילה למצב שמתיישב עם האינטואיציה שלנו, ובכך הניסוי מנסה לחזק את האמונה שלנו בתאוריה מסוימת. בפיזיקה, ב"ניסוי התאורטי" מציג הפיזיקאי מערכת ניסיונית שבאה לבדוק עקרונות מסוימים בתאוריה כלשהי. הוא מנתח כיצד תתנהג המערכת הניסיונית בהתאם לעקרונות התאוריה ומסיק מכך על משמעות התוצאות. חלק מניסויי המחשבה מטרתם ליצור פרדוקס וכך להאיר סתירות או אבסורדים בתאוריה. כדוגמה פשוטה לשימוש בניסוי מחשבתי כדי לבנות פרדוקס, נניח שהמהירות שבה גוף נופל תלויה במסתו (או במשקל שלו), ונשתמש בניסוי מחשבתי כדי לסתור את ההנחה הזו. בניסוי, נפיל בו זמנית אדם וחתול מראש מגדל גבוה. על פי ההנחה, האדם יחבט בקרקע עוד קודם שהחתול יחבט בה. כעת, נחזור על הניסוי, אך נאפשר לחתול להאחז בשערות ראשו של הנופל. מצד אחד, האדם יחבט בקרקע מהר יותר, מהניסוי הראשון, שכן המסה שלו בצירוף המסה של החתול גדולה יותר. מצד שני, החתול שנופל לאט יותר, יאט את האדם. שתי המסקנות הסותרות נובעות מההנחה, ועל כן, ההנחה שגויה. הפיזיקאי אלברט איינשטיין היה ידוע כאמן ניסויי המחשבה. אייזק ניוטון שם לב שאם דוחפים קובייה על שולחן עץ היא תיעצר מיד. שופכים על השולחן מים והיא תיעצר כעבור זמן מסוים. דוחפים קובייה על קרח וייקח לה זמן רב להיעצר. ניוטון, שידע על תכונות החיכוך ומקדמי החיכוך של עצמים, הבין שככל שיש פחות חיכוך, כך תנועתו של הגוף נוטה להימשך יותר זמן. ניוטון לקח במחשבתו את הגבול של סדרת ניסויים בהם בכל פעם הוקטן מקדם החיכוך של המשטח, והסיק שכאשר אין חיכוך ולא פועל שום כוח (מפריע) על הגוף – הוא ימשיך לנוע ללא גבול. זה חוק ההתמדה של ניוטון – גוף שלא פועל עליו שום כוח יתמיד בתנועה בקו ישר במהירות קבועה. פיזיקה הספינה של גלילאו (1632) הסקת החוק הראשון של ניוטון (מכניקה קלאסית) טיעון הדלי - על האפשרות לזהות תנועות מוחלטות של גופים (מכניקה קלאסית, תורת היחסות הכללית) השד של מקסוול (תרמודינמיקה) (1871) פרדוקס התאומים (תורת היחסות הפרטית) החתול של שרדינגר (מכניקת הקוונטים) הפרדוקס של איינשטיין-פודולסקי-רוזן (מכניקת הקוונטים) – זהו ניסוי מחשבתי שזכה גם לגרסאות ממשיות. פילוסופיה הפרדוקסים של זנון החדר הסיני (בינה מלאכותית) הפרדוקס של ניוקום החדר של מרי בעיית הקרונית הבסיליסק של רוקו ניסוי מדיה וקבצים בנושא ניסוי מחשבתי בוויקישיתוף ניסוי מחשבתי, באתר אנציקלופדיה בריטניקה (באנגלית)
אריסטיד בריאן

אריסטיד בריאן (בצרפתית: Aristide Briand;‏ 28 במרץ 1862 – 7 במרץ 1932) היה מדינאי צרפתי שכיהן מספר פעמים כראש ממשלת צרפת וזכה בפרס נובל לשלום. בריאן נולד ב-28 במרץ 1862 בנאנט למשפחה בורגנית. הוא למד משפטים ועד מהרה נכנס לזירה הפוליטית, פרסם מאמרים בכתב העת האנרכיסטי "לה פפל" וערך תקופה מסוימת את "לנטם". משם עבר ל"פטיט רפובליק", ולאחר מכן ייסד את "להומניטה" בשיתוף עם ז'ן ז'ורס. בקונגרס הפועלים של נאנט ב-1894 פעל בריאן למען קידום רעיון האיגודים המקצועיים, ומיקם את עצמו כאחד ממנהיגיה של המפלגה הסוציאליסטית הצרפתית. ב-1902, לאחר כמה ניסיונות כושלים, הוא נבחר לנציג מטעם המפלגה לבית התחתון של הפרלמנט. כבר מימיו הראשונים בבית הנבחרים העסיק עצמו בסוגיית הפרדת הדת והמדינה, פעל בוועדה שעסקה בניסוח חוק ההפרדה, והיה למנסחו העיקרי. למרות זאת, לא היה מרוצה מיישום החוק, ונאלץ לקבל על עצמו את תפקיד מחזיק תיק ההדרכה הציבורית והאומנויות בממשלתו הבורגנית של פרדיננד סאריין ב-1906, צעד שהוביל לסילוקו מהמפלגה הסוציאליסטית. בניגוד לז'ורס האמין בריאן כי הסוציאליסטים צריכים לשתף פעולה עם המפלגה הרדיקלית ולא להמתין עד לקבלת כלל רעיונותיהם על ידי הגורמים האחרים במערכת הפוליטית. בריאן החליף את קלמנסו כראש ממשלה ב-1909, שירת בתפקיד עד 1911, ולאחר מכן שוב לכמה חודשים ב-1913. באוקטובר 1915, בעקבות תבוסתיה של צרפת בתחילת מלחמת העולם הראשונה התמנה בריאן שוב לתפקיד במקומו של רנה ויויאני, והחזיק לראשונה גם בתיק החוץ, במקומו של תיאופיל דקלאס. הוא לא הצליח להחזיק במשרה לאורך זמן, ובמרץ 1917 התפטר כתוצאה מחילוקי הדעות סביב מתקפת ניוול. הוא חזר שוב לתפקיד ראש הממשלה ב-1921, אך לא הצליח להביא להסכם פיצויים עם גרמניה בשל חוסר הגמישות בו נתקל בצד הגרמני, והוחלף על ידי רמון פואנקרה הלוחמני יותר. בעקבות משבר הרוהר ב-1925 חזר בריאן למשרד החוץ הצרפתי ונותר בתפקיד עד למותו. הוא עמד מאחורי ההסכם עם הוותיקן שהעניק לממשלה הצרפתית תפקיד במינוי הבישופים הקתולים, וב-1926 זכה בפרס נובל לשלום עם הגרמני גוסטב שטרזמן על חלקם בהסכמי לוקרנו. שנה לאחר מכן נודע שוב בזכות הסכם קלוג בריאן שאותו ניסח עם שר החוץ האמריקני פרנק קלוג. מדיה וקבצים בנושא אריסטיד בריאן בוויקישיתוף אריסטיד בריאן, באתר פרס נובל (באנגלית) אריסטיד בריאן, באתר אנציקלופדיה בריטניקה (באנגלית) כתבי אריסטיד בריאן בפרויקט גוטנברג (באנגלית) אריסטיד בריאן, באתר "Find a Grave" (באנגלית) אריסטיד בריאן, באתר Discogs (באנגלית)
Behind These Hazel Eyes

Behind These Hazel Eyes הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway. השיר יצא לאור ב-12 באפריל 2005, על ידי חברת התקליטים תקליטי RCA, כסינגל השני מתוך האלבום. השיר הגיע למקום השישי במצעד הבילבורד הוט 100. השיר נכתב על ידי קלי קלרקסון ביחד עם מקס מרטין וד"ר לוק והופק על ידי מרטין וד"ר לוק גם כן. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה, מה שהופך אותו לאחד משיריה הנמכרים ביותר של קלרקסון. הווידאו קליפ הרשמי של השיר הועלה ליוטיוב במרץ 2010, תוך שצבר למעלה מ-60 מיליון צפיות. מידע על היצירה "Behind These Hazel Eyes" באתר מיוזיק בריינז מידע על הסינגל "Behind These Hazel Eyes" באתר מיוזיק בריינז מידע על היצירה "Behind These Hazel Eyes" באתר Discogs סרטון השיר "Behind These Hazel Eyes" באתר יוטיוב Library Science M. L.S, The Best 20 Britney Spears Songs of All Time, LiveAbout (באנגלית) Nielsen Business Media Inc, Billboard, Nielsen Business Media, Inc., 2010-10-02. (באנגלית) Kelly Clarkson, Billboard Kelly Clarkson – Behind These Hazel Eyes (באנגלית), נבדק ב-2020-03-12 Ask Billboard: Kelly Clarkson's Career Sales & 'Wild Thoughts' About Rihanna, Billboard, ‏2017-09-10 Kelly Clarkson - Behind These Hazel Eyes (Official Music Video) Ask Billboard: Kelly Clarkson's Career Sales & 'Wild Thoughts' About Rihanna, Billboard, ‏2017-09-10 "British single certifications – Kelly Clarkson – Behind These Hazel Eyes". British Phonographic Industry. Select singles in the Format field. Select Silver in the Certification field. Type Behind These Hazel Eyes in the "Search BPI Awards" field and then press Enter. Gold/Platinum, Music Canada (באנגלית) "®R&R :: Going For Adds™ :: CHR/Top 40". radioandrecords.com.(הקישור אינו פעיל) SONY BMG MUSIC ENTERTAINMENT :: Australia :: CD Releases, web.archive.org, ‏2007-10-20 Dance Vault Mixes - Behind These ... (2005) | Kelly Clarkson | Téléch…, archive.is, ‏2013-08-23 http://ie.7digital.com/artist/kelly-clarkson/release/behind-these-hazel-eyes(הקישור אינו פעיל) http://de.7digital.com/artist/kelly-clarkson/release/behind-these-hazel-eyes(הקישור אינו פעיל) http://no.7digital.com/artist/kelly-clarkson/release/behind-these-hazel-eyesdead link](הקישור אינו פעיל) Behind These Hazel Eyes, 2005-09-19, נבדק ב-2020-03-12 Behind These Hazel Eyes, 2005-09-19, נבדק ב-2020-03-12 Behind These Hazel Eyes, 2005-10-21, נבדק ב-2020-03-12 Behind These Hazel Eyes, 2005-10-28, נבדק ב-2020-03-12
Breakaway (שיר)

Breakaway הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway. השיר יצא לאור ב-19 ביולי 2004, על ידי חברת התקליטים תקליטי RCA, כסינגל החמישי והאחרון מתוך האלבום. השיר תיפקד גם כשיר הנושא של הסרט "יומני הנסיכה 2: אירוסין מלכותיים". השיר הגיע למקום השישי במצעד הבילבורד הוט 100. השיר נכתב על ידי אבריל לאבין (חתומים עליו גם ברידג'ט בננאטה ומת'יו ג'רארד) אך הוא לא נכלל באלבומה מכיוון שלא התאים לשאר השירים באלבום. לאבין שחררה גרסה שלה לשיר בשנת 2022 בציון 20 שנים לצאת אלבומה הראשון. כשהשיר עבר לקלי הוא הופק על ידי ג'ון שנקס. איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון. הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-90 מיליון צפיות. מידע על היצירה "Breakaway" באתר מיוזיק בריינז מידע על הסינגל "Breakaway" באתר מיוזיק בריינז סרטון השיר "Breakaway" באתר יוטיוב ברידג'ט בננאטה, אבריל לאבין, מת'יו ג'רארד Library Science M. L.S, The Best 20 Britney Spears Songs of All Time, LiveAbout (באנגלית) Nielsen Business Media Inc, Billboard, Nielsen Business Media, Inc., 2010-10-02. (באנגלית) Kelly Clarkson, Billboard Disney Movies | Official Site (באנגלית), נבדק ב-2020-03-12 The Princess Diaries 2: Royal Engagement, נבדק ב-2020-03-12 Kelly Clarkson – Breakaway (באנגלית), נבדק ב-2020-03-12 Ask Billboard: Kelly Clarkson's Career Sales & 'Wild Thoughts' About Rihanna, Billboard, ‏2017-09-10 Kelly Clarkson - Breakaway (Official Video) ARIA Charts - Accreditations - 2004 Singles, www.aria.com.au Ask Billboard: Kelly Clarkson's Career Sales & 'Wild Thoughts' About Rihanna, Billboard, ‏2017-09-10 "British single certifications – Kelly Clarkson – Breakaway". British Phonographic Industry. Retrieved November 24, 2017. Select singles in the Format field. Select Silver in the Certification field. Type Breakaway in the "Search BPI Awards" field and then press Enter. Blog The first blog : Macao Music Sales (2001-2009), web.archive.org, ‏2015-06-29 Gold/Platinum, Music Canada (באנגלית) "R&R Going for Adds: CHR/Top 40 Week Of: July 19, 2004". Radio & Records. אורכב מ-המקור ב-3 בדצמבר 2013. נבדק ב-4 בספטמבר 2012. {{cite web}}: (עזרה) "Archived copy". אורכב מ-המקור ב-7 במרץ 2016. נבדק ב-2013-08-24. {{cite web}}: (עזרה); (עזרה) "Breakaway" – via Amazon. "Breakaway" – via Amazon. "Archived copy". אורכב מ-המקור ב-2 באוקטובר 2013. נבדק ב-2013-08-24. {{cite web}}: (עזרה); (עזרה) "Breakaway" – via Amazon. Breakaway (2006) | Kelly Clarkson | MP3 Downloads 7digital United Kingdom, web.archive.org, ‏2013-02-26 "Breakaway". 26 ביוני 2006 – via Amazon. {{cite web}}: (עזרה) "Breakaway". 28 ביולי 2006 – via Amazon. {{cite web}}: (עזרה)
סילברדון

גילי בנימין (נולד ב-1969), ידוע בשם הבמה סילברדון, הוא תקליטן, ראפר וזמר-יוצר ישראלי. גילי בנימין נולד באשדוד לאב ממוצא יהודי תימני, ואם ממוצא יהודי פולני. בנימין הפסיק את לימודיו בגיל 17 ונסע למסעות גלישת ים בספרד ופורטוגל. בגיל 14, הושפע בנימין מאמני רגאיי כגון בוב מארלי. לאחר שירות צבאי של שלוש שנים בחיל השריון, נסע לקנדה, ולאחר מכן גם לארצות הברית, שם פקד, בין השאר, מועדוני מוזיקה ג'מייקנית. ב-1990 החל סילברדון את קריירתו המוזיקלית. באותה תקופה, הוזמן על ידי המפיק "סטילי" לשתף פעולה עם בית הדיסקים שלו "Steelie &Cleavy". בנימין השתתף בפסטיבלים ואירועי Sting, Sumset, Sunsplash ושר, בין היתר, לצידם של בוג'ו בנטון, ריטה מארלי, זיגי מארלי, ביני מן ואחרים. ב-1994 הוציא את אלבומו הראשון באנגלית, "Silverdon 1", האלבום זכה להצלחה רבה בג'מייקה, אך מכירותיו כשלו בישראל. בהמשך הוציא אלבום נוסף באנגלית בהוצאת חברת Cutting Edge, ושני אלבומים בעברית בהוצאת החברות NMC ופונוקול, שזכו להצלחה רבה אף הם. בישראל, פעל בנימין במועדון מוזיקת הרגאיי "סווטו" בתל אביב. כמו כן, בנימין שיתף פעולה עם אמני היפ-הופ ישראליים וביניהם שאנן סטריט, דורי בן זאב, סאבלימינל, פילוני, אדיר כוכבי ואחרים. בשובו לישראל השלים בנימין לימודים אקדמיים בתחום ההיסטוריה של עם ישראל באוניברסיטת תל אביב ועבד בנמל אשדוד. גילי בנימין גרוש ואב לשני בנים. 1994: Silverdon 1 1997: Silverdon 2 2001: דברו! 2006: האיש והחיה סילברדון, באתר ספוטיפיי סילברדון, באתר Discogs (באנגלית) סילברדון, באתר MOOMA (בארכיון האינטרנט) יעקב רביבו, ‏"רגאיי זו עבודה זרה", באתר ‏מאקו‏, 30 בינואר 2014 יעקב בר-און, ‏מיהו עובד הנמל שהיה חלוץ של רגאיי והופיע עם בנו של בוב מארלי?, באתר מעריב אונליין, 12 בפברואר 2015
ג'קובה (עיר)

ג'קובה (באלבנית: Gjakova או Gjakovë; בסרבית בכתב לטיני: Đakovica, בסרבית בכתב קירילי: Ђаковица) היא עיר שנמצאת במחוז ג'קובה (אנ') שבמערב קוסובו. על פי מפקד האוכלוסין משנת 2011, היו בעיר 40,827 תושבים, ובמטרופולין 94,556 תושבים. העיר שוכנת בחלק הדרומי-מערבי של קוסובו, בערך באמצע הדרך בין הערים פץ' ופריזרן. וכ-100 קילומטרים (62 מיל) מהים האדריאטי. העיר ממוקמת כ-208 ק"מ צפונית-מזרחית לטירנה, 145 ק"מ צפונית-מערבית לסקופיה, 80 ק"מ מערבית לבירת פרישטינה, 435 ק"מ דרומית לבלגרד וכ-263 ק"מ מזרחית לפודגוריצה. העיר ג'קובה מאוכלסת מאז התקופה הפרהיסטורית. במהלך התקופה העות'מאנית היא שימשה כמרכז סחר במסלול בין שקודר לאיסטנבול. השם האלבני עבור העיר הוא ג'קובה, ואילו שם הסרבי הוא Đakovica. ישנן מספר תאוריות על מקור שם הכפר, למשל מהשם האישי יעקב המילה הסרבית đak (תלמיד); או מהמילה האלבנית "דם" (gjak). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ג'קובה סבלה מאוד מצבאות סרביה ומונטנגרו במהלך מלחמת הבלקן הראשונה. הניו יורק טיימס דיווח ב-1912, תוך ציטוט מקורות אוסטרו-הונגריים, כי אנשים היו תלויים על הגרדום משני צידי הדרך, וכי הדרך ג'קובה הפכה ל"סמטת גרדום". באזור ג'קובה הקימה המשטרה הצבאית המונטנגרית את חיל הז'נדרמריה המלכותי (Kraljevski žandarmerijski kor), המכונה krilaši, שהתעלל ונקט באלימות רבה נגד האוכלוסייה הנוצרית הלא אורתודוקסית. מדיה וקבצים בנושא ג'קובה בוויקישיתוף "Jakova" . אנציקלופדיה בריטניקה (מהדורה 11). 1911. "Të dhënat demografike sipas komunave" (PDF). Statistics Agency of Kosovo. באפריל 2013. אורכב מ-המקור (PDF) ב-2013-11-02. נבדק ב-5 באוקטובר 2013. {{cite web}}: (עזרה) Никола Чупић (1898). Годишњица Николе Чупића. Штампа Државне штампарије Краљевине Југославије. p. 151. "Servian army left a trail of blood" (PDF). הניו יורק טיימס. 31 בדצמבר 1912. {{cite news}}: (עזרה) "Krilaši", Istorijski leksikon Crne Gore, Podgorica: Daily Press, 2006
להציל את חיות הבר

להציל את חיות הבר היא סדרה תיעודית העוקבת אחר בית החולים לחיות בר של הספארי ורשות הטבע והגנים ששודרה בטלוויזיה החינוכית החל מאפריל 2018 עד לסגירתה ובכאן חינוכית. פרקי הסדרה, המקוריינים באופן הומוריסטי על ידי קובי פרג', מלווים את האנשים העוסקים בהצלת מגוון חיות הבר ובהשבתן בחזרה אל הטבע. הסדרה עוקבת אחר צוות בית החולים, פקחי רשות הטבע והגנים, האזרחים המוצאים את חיות הבר הפגועות וכמובן אחר בעלי החיים בתהליך החלמתם וחזרתם הביתה אל סביבתם הטבעית. את יצירת הסדרה מובילים במאי הסדרה ארז ברנהולץ ואלעד גולדמן העורך הראשי. באוקטובר 2020 יצאו פרקי הסדרה עם קריינות בערבית במכאן 33. הסדרה זכתה בפרס סדרת התעודה בתחרות פרסי הטלוויזיה לילדים ולנוער ה-1. בית החולים לחיות בר "להציל את חיות הבר", דף התכנית באתר כאן חינוכית להציל את חיות הבר, במיזם "אישים" לתיעוד היצירה הישראלית
חומוסייה

חומוסייה היא מסעדה המגישה בתור המאכל העיקרי בתפריט מנות חומוס שונות. בדרך כלל לצד החומוס יציעו החומוסיות מאכלים כגון צ'יפס, סלט ירקות, וכדורי פלאפל (שהם גם מאכל שהמרכיב העיקרי בו הוא גרגירי חומוס). בדרך כלל יוגשו לצד החומוס, ובמחיר המנה, פיתות, בצל חי חתוך וכן לעיתים סחוג, תטבילה - רוטב חמוץ-חריף מלימון ומפלפלים חריפים, וכן חמוצים וזיתים. לרוב יציעו החומוסיות מספר מנות חומוס שונות, ובהן מסבחה (או בווריאציה שלה "משוואשה", שבה גרגירי החומוס מעוכים קלות), חומוס פול, חומוס גרגירים, חומוס עם ביצה קשה, חומוס "משולש" (חומוס, פול ומסבחה), חומוס "קומפלט" (חומוס, פול וביצה), חומוס עם בשר, וכיוצא באלה. כמו כן לעיתים יוצעו מנות נוספות שניתן לאכול בצורת "ניגוב" (שבה הפיתה משמשת במקום סכו"ם), כמו טחינה, לאבנה או מחלוטה (פול מבושל עם טחינה). רוב החומוסיות בישראל מונות סניף אחד, אך פועלות גם מספר רשתות חומוס המונות מספר סניפים, ובהן (מספר הסניפים מעודכן נכון למרץ 2023): חומוס אליהו (המונה 75 סניפים), חומוס בהדונס (המונה 18 סניפים) וחומוס כספי (המונה 11 סניפים). עם החומוסיות הידועות ביותר בישראל ניתן למנות את חומוס אבו חסן ביפו, חומוס סעיד בשוק העיר העתיקה בעכו, מסעדת חליל ברמלה, ואבו שוקרי באבו גוש. ישנן חומוסיות, המציעות תפריט מגוון יותר לצד המנות המבוססות-חומוס, לרוב מאכלים מהמטבח הים-תיכוני, כגון בשרים על האש. שעות הפתיחה של החומוסיות מוקדמות יחסית למסעדות אחרות. יש מעט חומוסיות אשר פתוחות או מציעות חומוס טרי אחרי השעה 15:00. החומוסיות מהוות נדבך משמעותי מענף המסעדנות ומהקולינריה הישראלית. פעמים רבות נוהגים לפרסם עיתונים ומגזיני אוכל בישראל רשימות של החומוסיות הטובות ביותר. כמו כן, הן מהוות נושא סיקור לאתרי אינטרנט, כגון "חומוס להמונים". מדיה וקבצים בנושא חומוסיות בוויקישיתוף שוקי גלילי, ‏פיתות להמונים: עשר החומוסיות הכי טובות בארץ, באתר ‏מאקו‏, 31 בדצמבר 2013 אב המזון: 10 החומוסיות הכי טובות בתל אביב, באתר טיים אאוט תל אביב, 7 במרץ 2018 חומוס להמונים, בלוג המסקר את נושא החומוס, ובו סקירות רבות על חומוסיות לקסיקון החומוס השלם, באתר חומוס להמונים סניפים, באתר חומוס אליהו סניפים, באתר חומוס בהדונס סניפים, באתר חומוס כספי
מייקל דיינגרפילד

מייקל דיינגרפילד (באנגלית: Michael Daingerfield; נולד ב-24 באוקטובר 1970) הוא מדבב ושחקן קנדי. הוא ייסד את בית הספר לדיבוב On The Mic Training בוונקובר. דיינגרפילד נולד וגדל בטורונטו בירת אונטריו. הוא בוגר תואר ראשון במנהל עסקים מאוניברסיטת MSU (אנ') שבקנטקי. שיחק טניס בבית הספר התיכון, באוניברסיטה וגם לאחר מכן. אתר האינטרנט הרשמי של מייקל דיינגרפילד (באנגלית) מייקל דיינגרפילד, במסד הנתונים הקולנועיים IMDb (באנגלית) Start a Career in Voice-over for Animation, Commercials, Video Games, Narration, Dubbing and Audiobooks, On The Mic Training (באנגלית) Exclusive Interview with Michael Daingerfield, supermanhomepage (באנגלית)
השופטת ליטל

השופטת ליטל היא תוכנית טלוויזיה קומית ישראלית לילדים, ששודרה בכאן חינוכית החל מדצמבר 2019 בהנחיית ליטל שוורץ בתפקיד שופטת. התוכנית כללה עונה 1 ו-30 פרקים. מדי פרק בבית המשפט, דנים במקרה בו ילד או ילדה תובעים את ההורים שלהם או את אחיהם או את המורים שלהם או את החברים שלהם והשופטת ליטל מנסה לפענח את התיק באופן קומי בעזרת עורכי הדין הקומיקאים. הצגת המקרה (הטביעה) - עורך הדין מטעם הטביעה מציג את המקרה שלב הצגת המקרה (ההגנה) - עורך הדין מטעם הטביעה מציג את המקרה שלב הטיעונים (הטביעה) - עורך הדין מטעם הטביעה מציג את טיעוניו שלב הטיעונים (ההגנה) - עורך הדין מטעם ההגנה מציג את טיעוני שלב ההוכחות (מופיע בחלק מהפרקים) - אחד מעורכי הדין עושה מעין מבחן לתובע או לנתבע, בדרך כל בעזרת שעשועון/משחק (מופיע בחלק מהפרקים) - לאחר שלב ההוכחות, הטובע או הניתבע עושים שעשועון שמסביר למה הם צריכים לנצח או להפסיד המומחה לענייני דברים (מופיע בחלק מהפרקים) - יאיר פיש (פיש) מסביר את מה שהמשפט דן בו פסק הדין - השופטת ליטל פוסקת את פסק הדין ליטל שוורץ - השופטת ליטל אילן קובץ' - עורך דין סטנדאפיסט נגה ד'אנג'לי - עורכת דין סטנדאפיסטית לילך לשם ברנע - עורכת דין סטנדאפיסטית דרור טייכנר - עורך דין סטנדאפיסט חגי טוריסקי - עורך דין סטנדאפיסט נועה מנור - עורכת דין סטנדאפיסטית יאיר אורבך - עורך דין סטנדאפיסט "השופטת ליטל" באתר כאן חינוכית השופטת ליטל, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ארץ המלכה אליזבת

ארץ המלכה אליזבת (באנגלית: Queen Elizabeth Land) הוא חלק מיבשת אנטארקטיקה אשר ממשלת הממלכה המאוחדת טוענת לריבונותה כחלק מהטריטוריה הבריטית באנטארקטיקה. ממשלת הממלכה המאוחדת נתנה לאזור את שמו, והוא הגדול מבין 14 הטריטוריות הבריטיות שמעבר לים. האזור ממוקם מדרום לים ודל, בין קווי האורך 20° מערב ו-80° מערב, בין מדף הקרח רון-פילכנר ועד קוטב הדרומי. שטח זה היה ללא שם עד שנת 2012, אם כי לרוב השטח, באופן לא רשמי קראו ארץ אידית' רון בין השנים 1947–1968, השטח כולל אזורים שבריטניה, צ'ילה ו ארגנטינה טענו לריבונות עליהם. ארץ המלכה אליזבת גדולה בשטחה פי שניים משטח בריטניה. צורת הארץ היא צורת פלח משולש, עם קודקוד אחד בקוטב הדרומי. הארץ גובלת בצפונה במדף הקרח רון-פילכנר; בצפון מזרח בארץ קואטס; במזרח בארץ המלכה מוד, ובמערב גובלת בקו הנמתח מהקוטב הדרומי ועד זרם הקרח ראטפורד. הרי פנסקולה (שהתגלו בשנת 1956) נמתחים לאורך 450 קילומטרים בכיוון צפון-מזרח - דרום-מערב במרכז ארץ המלכה אליזבת. לרגל ביקורה של המלכה אליזבת השנייה במשרד החוץ וחבר העמים של הממלכה המאוחדת בלונדון ב-18 בדצמבר 2012, הכריז משרד החוץ כי שטח זה (437,000 קמ"ר) בטריטוריה הבריטית באנטארקטיקה ייקרא על שמה של המלכה אליזבת. מזכיר המדינה לענייני החוץ וחבר העמים הבריטי, וויליאם הייג, אמר שמתן השם היה "מחווה הולמת בסיום שנת יובל היהלום למלכות אליזבת השנייה". ארגנטינה, שתביעת ריבונותה בשטח אנטארקטיקה הארגנטינאית חופף עם התביעה הבריטית לריבונות בשטח, ביקרה את מתן השם, וטענה כי מדובר ב"פרובוקציה" בזמן המחלוקת בין ארגנטינה לבריטניה על השליטה באיי פוקלנד (אף הם טריטוריה בריטית שמעבר לים). משרד החוץ של רוסיה פרסם הצהרה כי אמנת אנטארקטיקה משנת 1959 (עליה חתומה גם רוסיה) אוסרת על טענות ריבונות באנטארקטיקה. ארץ הנסיכה אליזבת - הקריה אף היא על שם המלכה אליזבת השנייה כתבה על מתן השם לארץ המלכה אליזבת באתר חדשות ה-BBC מתנות שניתנו למלכה אליזבת לרגל יובל היהלום למלכותה באתר החדשות ABC ארץ המלכה אליזבת באתר ממשלת בריטניה ארץ המלכה אליזבת באתר הגאזט האנטארקטי המשווה SCAR של ממשלת אוסטרליה מידע היסטורי וגאוגרפי באתר ממשלת בריטניה מידע גאוגרפי Argentina fury as Britain names disputed Antarctic territory ‘Queen Elizabeth Land’ בעיתון "הטיימס" תגובת רוסיה להכרזה הבריטית
פרנסיסקו מורנו

פרנסיסקו מורנו (בספרדית: Francisco Pascasio Moreno‏; 31 במאי 1852 – 22 בנובמבר 1919) היה חוקר ומגלה ארצות ארגנטיני. הוא כונה פריטו מורנו. פירוש המונח "פריטו" הוא מומחה. מורנו זכור בעיקר בזכות תרומתו הרבה לקביעת חלוקת פטגוניה בין ארגנטינה לצ'ילה. בהשפעתו קיבלה ארגנטינה כשלושה רבעים משטח פטגוניה. לאחר קביעת אופן חלוקת השטח תרם רבות לפיתוח פטגוניה. קרחון פריטו מורנו נקרא על שמו. מורנו נולד בבואנוס איירס למשפחה דתית. למד בבית ספר פרטי נוצרי. את זמנו הפנוי הקדיש לאיסוף מאובנים ביחד עם אביו. בגיל 14 הקים מוזיאון ביתי בו הוצגו המאובנים שאסף. בשנת 1872 היה בין מייסדי האקדמיה הלאומית למדעים של ארגנטינה. מיד לאחר מכן יצא למסע מחקר ראשון לפרובינציית ריו נגרו, שבפטגוניה. מסע זה היה הראשון בסדרת מסעות לגילוי אזור זה. בינואר 1876 הגיע לאגם נאוול ואפי הנמצא בחלק הדרומי של הרי האנדים. ב-15 בפברואר 1877 גילה את אגם ארחנטינו ונתן לו את שמו. ב-2 במרץ באותה שנה גילה את הר פיץ רוי וקרא לו על שמו של רוברט פיצרוי, שהיה קפטן של ספינת המחקר הביגל. בנוסף לגאוגרפיה התמחה מורנו גם באנתרופולוגיה. ב-1 ביולי 1880 מורנו הרצה לפני האגודה האנתרופולוגית של פריז על שתי גולגולות פרה-היסטוריות שמצא באזור ריו נגרו. במסעו בשנת 1880 נאסר על ידי בני שבט טוולצ'ה ונידון למות. הוא הצליח להימלט יום לפני הוצאתו להורג. בשנים 1882 ו-1883 חקר את הרי האנדים מבוליביה לכיוון דרום. ב-1884 ו-1885 חקר אזורים בפטגוניה הדרומיים מריו נגרו. מורנו ידוע גם בזכות עמידת ועל האינטרסים של ארגנטינית במסגרת הסכם הגבולות מ-1881 בין צ'ילה לארגנטינה. קביעת הגבול הסתמכה במידה רבה על סקרי שטח שביצע. פרנססיקו מורנו נפטר בשנת 1919 ונקבר בבית הקברות לה רקולטה. בשנת 1944 הועברו שרידי גופתו לאי Centinela שבאגם נאוול ואפי. בשנת 1888 ייסד מורנו את מוזיאון לה פלטה להיסטוריה של הטבע. זהו המוזיאון החשוב מסוגו בדרום אמריקה. מרונו אף ניהל את המוזיאון הזה. המוצגים המדעיים והאנתרופולוגיים שמורנו אסף תרמו לעיצוב המורשת התרבותית של ארגנטינה. בשנת 1903 תרם מורנו שטחים שניתנו לו בפטגוניה, כהוקרה על תרומתו לקביעת גבולות בפטגוניה המקונים לארגנטינה את מרבית השטח, לצורך הקמת פארק לאומי. הפארק הלאומי שהוקם הוא Nahuel Huapi National Park. מורנו תרם רבות למחקר של פטגוניה. על תרומתו זו קיבל בשנת 1907 מדליית זהב מהחברה הגאוגרפית המלכותית של בריטניה. בשנת 1909 קיבל מדליית זהב הנקראת Cullum Geographical Medal. Cullum Geographical Medal היא מדליה הניתנת על ידי החברה הגאוגרפית האמריקאית. Cullum Geographical Medal היא הפרס הוותיק ביותר הניתן על ידי החברה הגאוגרפית האמריקאית החל משנת 1896. מדיה וקבצים בנושא פרנסיסקו מורנו בוויקישיתוף כתבי פרנסיסקו מורנו בפרויקט גוטנברג (באנגלית) Francisco Moreno, "Two Prehistoric Skulls Brought Back from the Rio Negro", Internet Archive Francisco Moreno, "Two Prehistoric Skulls Brought Back from the Rio Negro", Internet Archive Medals and Awards Gold Medal Recipients Royal Geographic Society CULLUM GEOGRAPHICAL MEDAL RECIPIENTS 1900s American Geographical Society CULLUM GEOGRAPHICAL MEDAL American Geographical Society